આદિત્ય બિરલા કેપિટલ અને ‘ચિત્રલેખા’ યોજિત ‘ઈન્વેસ્ટર એજ્યૂકેશન એન્ડ અવેરનેસ’ કાર્યક્રમ અંતર્ગત ‘મ્યુચ્યુઅલ ફંડ્સ એન્ડ ફાઈનાન્સિયલ પ્લાનિંગ કોન્કલેવ-2017’ પરિસંવાદનું આયોજન ૧૦ નવેમ્બર, શુક્રવારે રાજકોટમાં કરવામાં આવ્યું હતું. ડિલક્સ સિનેમા ચોક, કુવાડા રોડ સ્થિત હોટેલ ફર્ન રેસિડેન્સી ખાતે યોજાયેલા પરિસંવાદમાં શ્રોતા-ઈન્વેસ્ટરો મોટી સંખ્યામાં હાજર રહ્યા હતા. આર્થિક જગતમાં અંધાધૂંધીના અણસાર છે. નોટબંધી-જીએસટીના અમલ પછી વિકાસદર ઘટી રહ્યો છે. ફૂગાવો-મોંઘવારી-બેકારી પણ વધ્યાં છે. આવા અનિશ્ચિત માહોલ વચ્ચે નાણાંનું મૂડીરોકાણ તથા બચત માટે શું શું કરવું એનું સચોટ માર્ગદર્શન આજે રાજકોટના ઈન્વેસ્ટરોએ આર્થિક નિષ્ણાતો પાસેથી આ પરિસંવાદમાં મેળવ્યું હતું. પરિસંવાદને અંતે ઈન્વેસ્ટરો સાથે પ્રશ્નોત્તરી સત્રનું પણ આયોજન કરવામાં આવ્યું હતું જેમાં શ્રેષ્ઠ પાંચ સવાલ પૂછનારને ઈનામ આપવામાં આવ્યા હતા. (તસવીરોઃ નીતિન કાચા)